# 

# Na osnovu člana 52. Poslovnika Narodne skupštine Republike Srpske („Službeni glasnik Republike Srpske“, broj 66/20) Odbor za reviziju je na svojoj Drugoj sjednici, održanoj 13. marta 2023. godine, usvojio

**Z A P I S N I K**

**sa Prve sjednice odbora, održane 8. februara 2023. godine**

Mirjana Orašanin, predsjednik Odbora, otvorila je sjednicu u 9 časova.

Sjednici su prisustvovali: Mirjana Orašanin, predsjednik Odbora, Strahinja Bašević, Srđan Mazalica, Dragan Galić, Srđan Todorović, Biljana Petković, Saša Grbić i Nebojša Vukanović (stigao u 9.20 časova), članovi Odbora.

Sjednici nije prisustvovo Predrag Nešić, član Odbora.

Takođe, sjednici je prisustvovao i glavni revizor Republike Srpske Jovo Radukić.

Predsjednik Odbora Mirjana Orašanin je na početku sjednice upoznala prisustne članove sa zahtjevom za odobravanje prisustva sjednici koju su uputili Centri civilnih inicijativa, sa obrazloženjem da postupak odobrenja akreditacije za 2023. godinu nije završen zbog čega su se obratili zahtjevom. Odbor je jednoglasno odobrio prisustvo njihovom predstavniku Željku Ninkoviću koji je i prisustvovao sjednici.

Za sjednicu je predložen

D N E V N I R E D

1. Razmatranje izvještaja revizije učinka, dostavljenih u 2022. godini:

1.1. Izvještaj revizije učinka, broj RU 002-21 „Pronatalitetne mjere u jedinicama lokalne samouprave Republike Srpske";

1.2. Izvještaj revizije učinka, broj RU 006-21 „Zaštita i očuvanje prirodnih dobara“;

2. Razmatranje Godišnjeg plana za reviziju za 2023. godinu;

3. Tekuća pitanja.

Predloženi dnevni red usvojen je jednoglasno.

**AD 1. 1.**

Obrazloženje izvještaja dao je glavni revizor Jovo Radukić.

U diskusiji su učestvovali: Nebojša Vukanović, Srđan Todorović, Mirjana Orašanin, Srđan Mazalica, Dragan Galić, Željko Ninković, Saša Grbić i Jovo Radukić.

Nakon diskusije predsjednik Odbora Mirjana Orašanin konstatovala je da je Izvještaj revizije učinka „Pronatalitetne mjere u jedinicama lokalne samouprave Republike Srpske“, Odbor primio k znanju.

Odbor je jednoglasno usvojio zaključak da se uputi dopis za dostavljanje akcionih planova za sprovođenje preporuka svim subjektima obuhvaćenim Izvještajem koji nisu dostavili svoj akcioni plan za za sprovođenje preporuka revizije učinka, u skladu sa članom 19, stav 4 Zakona o reviziji javnog sektora Republike Srpske („Službeni glasnik Republike Srpske“, br. 98/05 i 20/14).

**AD 1. 2.**

Obrazloženje Izvještaja dao je glavni revizor Jovo Radukić.

Nije bilo diskusije.

Predsjednik Odbora Mirjana Orašanin konstatovala je da je Izvještaj revizije učinka „Zaštita i očuvanje prirodnih dobara“ Odbor primio k znanju.

Odbor je jednoglasno usvojio zaključak da se uputi dopis za dostavljanje akcionih planova za sprovođenje preporuka svim subjektima obuhvaćenim Izvještajem koji nisu dostavili svoj akcioni plan za za sprovođenje preporuka revizije učinka, u skladu sa članom 19, stav 4 Zakona o reviziji javnog sektora Republike Srpske („Službeni glasnik Republike Srpske”, br. 98/05 i 20/14).

Jovo Radukić predložio je da na narednoj sjednici odbora prva tačka dnevnog reda bude izlaganje o radu Galvne službe za reviziju javnog sektora Republike Srpske, koja će pripremiti materijal.

Prijedlog glavnog revizora usvojen je jednoglasno.

**AD 2.**

Obrazloženje Godišnjeg plana za reviziju za 2023. godinu dao je glavni revizor Jovo Radukić.

Nije bilo diskusije.

Predsjednik Odbora Mirjana Orašanin konstatovala je da je Odbor primio k znanju Godišnji plan za reviziju za 2023. godinu.

**Ad 3**.

Nije bilo prijedloga za razmatranje.

Sjednica je završena u 10.05 časova.

|  |  |  |
| --- | --- | --- |
|  |  | **PREDSJEDNIK ODBORA** |
|  |  | **Mirjana Orašanin** |